open-index/open-wikipedia-markdown huggingface dataset:
Ζέλικο Στουράνοβιτς

Ο **Ζέλικο Στουράνοβιτς** (*Жељко Штурановић*, 31 Ιανουαρίου 1960 - 30 Ιουνίου 2014) ήταν Μαυροβούνιος πολιτικός. Ήταν ο δεύτερος πρωθυπουργός του Μαυροβουνίου (από το 2006 ως το 2008).

## Βιογραφία
Υπηρέτησε αρχικά στο Υπουργείο Δικαιοσύνης στην κυβέρνηση του Μίλο Τζουκάνοβιτς. Μετά την παραίτηση του τελευταίου από την πρωθυπουργία, επιλέχθηκε ως διάδοχός του και ορκίστηκε στις 10 Νοεμβρίου 2006. Τον Ιανουάριο του 2007 έγινε γνωστό ότι πάσχει από καρκίνο.

Τελικά παραιτήθηκε στις 31 Ιανουαρίου 2008 για λόγους υγείας. Παρέμεινε στο αξίωμα μέχρι τον ορισμό του διαδόχου του από το DPS. Τον διαδέχθηκε στην πρωθυπουργία ο Μίλο Τζουκάνοβιτς.

Απεβίωσε στο Παρίσι στις 30 Ιουνίου 2014.

## Παραπομπές


Κατηγορία:Πρωθυπουργοί του Μαυροβουνίου
Φίλιπ Βουγιάνοβιτς

Ο **Φίλιπ Βουγιάνοβιτς** (*Филип Вујановић*, 1η Σεπτεμβρίου 1954-) είναι πολιτικός από το Μαυροβούνιο, πρόεδρος της χώρας από το 2003 ως τις 20 Μαΐου 2018. Επανεξελέγη στις προεδρικές εκλογές του 2008 και του 2013.

## Βιογραφία
Γεννήθηκε στο Βελιγράδι  το 1954  και είναι παντρεμένος, με 2 κόρες και 1 γιο. Σπούδασε Νομικά στο Πανεπιστήμιο του Βελιγραδίου.

## Προεδρία
Εξελέγη Πρόεδρος του Μαυροβουνίου στις 11 Μαΐου του 2003. Ο Βουγιάνοβιτς ήταν υποψήφιος του κυβερνώντος Δημοκρατικού Κόμματος και πέτυχε την εκλογή του  με 63,3% των ψήφων στον τρίτο γύρο των εκλογών (οι δύο προηγούμενοι γύροι είχαν ακυρωθεί λόγω χαμηλής συμμετοχής). Η συμμετοχή ήταν 48% (κάτω από 50%), αλλά ο νόμος για το όριο 50% ώστε να είναι νόμιμες οι εκλογές έχει καταργηθεί. 
## Επανεκλογή 2008
Στις 6 Απριλίου του 2008 διεξήχθησαν οι πρώτες προεδρικές εκλογές από την ανεξαρτησία της χώρας από τη Σερβία το 2006. Στις εκλογές εκείνες, ο Βουγιάνοβιτς επανεξελέγη με ποσοστό γύρω στο 53%. Στις 10 Απριλίου ανακηρύχθηκε επίσημα νικητής των εκλογών, με 51,9% των ψήφων. 

## Νέα επανεκλογή 2013
Ο Βουγιάνοβιτς κέρδισε και 3η θητεία, έπειτα από τη νίκη του στις προεδρικές εκλογές που διεξήχθησαν στις 7 Απριλίου 2013 με ποσοστό 51,2% των ψήφων έναντι 48,8 για το Μίοντραγκ Λέκιτς.

## Εξωτερικοί σύνδεσμοι
*Ιστότοπος της προεκλογικής του εκστρατείας του 2008

## Παραπομπές


Κατηγορία:Γιουγκοσλάβοι πολιτικοί
Κατηγορία:Πρόεδροι του Μαυροβουνίου
Ρεβάζ Ζιντιρίδης

Ο **Ρεβάζ Ζιντιρίδης** (1 Οκτωβρίου 1985) είναι Έλληνας πρωταθλητής του τζούντο. 

## Βιογραφία
Γεννήθηκε στη Γεωργία την 1η Οκτωβρίου του 1985. Αγωνίζεται στα 60 κιλά. Στους Ολυμπιακούς Αγώνες της Αθήνας (2004) αποκλείστηκε από τον τελικό και κατατάχτηκε στην 7η θέση. Στο Ευρωπαϊκό Πρωτάθλημα της ίδιας χρονιάς κατατάχτηκε δεύτερος. Το Νοέμβριο του 2005 κατέκτησε χάλκινο μετάλλιο στο Ευρωπαϊκό Πρωτάθλημα νέων στο Κίεβο, στα -66 κιλά, ενώ χάλκινο μετάλλιο κατέκτησε και ο αδερφός του, Ταριέλ.

Το Φεβρουάριο του 2006 ο Ρεβάζι Ζιντιρίδης ήταν 9ος σε διεθνές τουρνουά στο Παρίσι. Ως αθλητής του Φίλιππου Αμυνταίου, νίκησε τον Γάλλο Αχμέντ Ουλ Σαΐντ στο β' προκριματικό γύρο των -66 κιλών, όμως στη συνέχεια ηττήθηκε από τον Ισπανό Χαβιέρ Ντελγάδο και οδηγήθηκε στα ρεπεσάζ. Το Νοέμβριο του 2006 κατέκτησε ένα χάλκινο μετάλλιο στο Ευρωπαϊκό Πρωτάθλημα ηλικίας κάτω των 23 ετών, στη Μόσχα, στην κατηγορία των 66 κιλών. Ο 7ος Ολυμπιονίκης της Αθήνας γνώρισε την ήττα στον α' προκριματικό γύρο από τον Ρουμάνο Νταν Γκεόργκε Φάσιε, στα ρεπεσάζ όμως έκανε ό,τι έπρεπε για να βρεθεί στο βάθρο. Νίκησε κατά σειρά τους Γιουρίς Μπογκντάνοβιτς (Λετονία), Μάρεκ Κρετσιελέφσκι (Πολωνία), Βίκτορ Σκβόρτοφ (Μολδαβία), Γιάσπερ ντε Γιονγκ (Ολλανδία) και κατετάγη τρίτος, κάτι που είχε ξανακάνει την προηγούμενη χρονιά στο Κίεβο της Ουκρανίας.

Το Σεπτέμβριο του 2007 κατέλαβε την 5η θέση στο παγκόσμιο κύπελλο Α, στο οποίο υπέστη και τραυματισμό. Έτσι, έμεινε για μερικές εβδομάδες εκτός αγώνων. Το Νοέμβριο της ίδιας χρονιάς κατέκτησε το χάλκινο μετάλλιο στο γκραν πρι της Ευρωπαϊκής Ομοσπονδίας, που διεξήχθη στο Ερεβάν της Αρμενίας.

Τον Απρίλιο του 2008 απομακρύνθηκε από την εθνική ομάδα, καθώς, όπως δήλωσε ο ομοσπονδιακός προπονητής στον επίσημο ιστότοπο του αθλήματος, ο Ζιντιρίδης δεν ενδιαφερόταν για τις προπονήσεις.

## Εξωτερικοί σύνδεσμοι
*Προφίλ

## Παραπομπές


Ζιντιρίδης
Ζιντιρίδης
Κατηγορία:Έλληνες της Γεωργίας
Γκέοργκ Κέρσενσταϊνερ

Ο **Γκέοργκ Κέρσενσταϊνερ** (Georg Kerschensteiner, 29 Ιουλίου 1854 - 15 Ιανουαρίου 1932) ήταν Γερμανός παιδαγωγός. Στην αρχή ήταν δάσκαλος και επιδόθηκε σε παιδαγωγικές μελέτες. Δημιούργησε πρώτος το λεγόμενο "σχολείο εργασίας" ή χειροτεχνικό σχολείο.

## Έργα
* "Die staatsbürgerliche Erziehung der deutschen Jugend" (1901)
* "Grundfragen der Schulorganisation" (Ζητήματα της σχολικής οργάνωσης, 1907)
* "Der Begriff der Arbeitsschule" (1912, Η ορολογία σχολείο εργασίας)
* "Charakterbegriff und Charaktererziehung" (Δημιουργία και μόρφωση χαρακτήρος, 1912)
* "Wesen und Wert des naturwissenschaftlichen Unterrichts" (1914)
* "Grundaxiom des Bildungsprozesses und seine Folgerungen für die Schulorganisation" (1917)
* "Die Seele des Erziehers und das Problem der Lehrerbildung" (1921)
* "Autorität und Freiheit als Bildungsgrundsätze" (1924)
* "Theorie der Bildung" (Θεωρία της Εκπαίδευσης, 1926)
* "Pädagogik der Gegenwart in Selbstdarstellung, 1" (1926)

## Παραπομπές


Κατηγορία:Γερμανοί παιδαγωγοί
Αβραάμ Ρουσό

Ο **Αβραάμ Ρουσό** είναι (*Авраа́м Руссо́*, 21 Ιουλίου 1969) είναι Ρώσος τραγουδιστής, αρμενικής καταγωγής. Τα γνωστότερα τραγούδια του  είναι το *Amor* και το *Daleko Daleko*.

## Βιογραφία
Γεννήθηκε στις 21 Ιουλίου 1969)  στο Αλέπο της Συρίας και το πραγματικό του όνομα είναι Απραχάμ Ιπτζιάν. Από φτωχή οικογένεια, σύντομα ανακάλυψε ότι έχει ταλέντο στο τραγούδι και μπήκε σε διάφορα συγκροτήματα. Το 1993 εγκαταστάθηκε στην Κύπρο και εργάστηκε σε νυχτερινό κέντρο επί δύο χρόνια. Εκεί τον πρόσεξε ο Ρώσος επιχειρηματίας Ισμαήλοφ και τον προσκάλεσε στη Ρωσία. Για πρώτη φορά πήγε στη Ρωσία το 1995 και άρχισε να τραγουδάει σε διάφορες γλώσσες.

## Δισκογραφία
# 2001 — Amor
# 2002 — Tonight
# 2003 — Просто любить
# 2003 — Amor
# 2006 — Обручальная

## Εξωτερικοί σύνδεσμοι
*Επίσημος ιστότοπος

Κατηγορία:Ρώσοι τραγουδιστές
Ίαν Θορπ

Ο **Ίαν Θορπ** (αγγλ.:*Ian James Thorpe*, γενν. 13 Οκτωβρίου 1982) είναι Αυστραλός κολυμβητής.

## Βιογραφία
Γεννήθηκε στο Σίδνεϊ της Αυστραλίας. Είναι ολυμπιονίκης  της κολύμβησης (2000, 2004), γνωστός ως «Τορπίλη». Κατέκτησε πέντε χρυσά, τρία αργυρά και δύο χάλκινα ολυμπιακά μετάλλια στις διοργανώσεις του Σίδνεϊ το 2000 και της Αθήνας το 2004, καθώς επίσης έντεκα χρυσά μετάλλια σε παγκόσμια πρωταθλήματα, ενώ πέτυχε 13 παγκόσμια ρεκόρ σε αγώνες μέσης και μακράς απόστασης.

Τα τελευταία χρόνια της καριέρας του εγκαταστάθηκε στο Λος Άντζελες. Ανακοίνωσε την αποχώρησή του σε ηλικία μόλις 24 ετών, στις 21 Νοεμβρίου 2006. Μιλώντας στην τηλεόραση δήλωσε ότι δεν έχει πλέον κίνητρο για αγώνες και αποφάσισε να αποσυρθεί από την ενεργό δράση. Το Φεβρουάριο του 2011 αποφάσισε όμως να επιστρέψει για να λάβει μέρος στους Ολυμπιακούς Αγώνες του 2012 στο Λονδίνο.

Έχει δηλώσει πως είναι ομοφυλόφιλος. Επίσης, τα τελευταία χρόνια είναι αντιμέτωπος με την κατάθλιψη, έχει κλειστεί σε κλινική αποτοξίνωσης και κάνει χρήση αλκοόλ και ουσιών.

## Ολυμπιακά μετάλλια
### Σίδνεϊ, 2000
* Αργυρό : 200 μέτρα ελεύθερο (1:45.83)
* Χρυσό : 400 μέτρα ελεύθερο (3:40.59)
* Χρυσό : 4 x 100 μέτρα ελεύθερο σκυταλοδρομία (3:13.67)
* Χρυσό : 4 x 200 μέτρα ελεύθερο σκυταλοδρομία (7:7.05)
* Αργυρό : 4 x 100 μέτρα μικτή σκυταλοδρομία (3:35.27)

### Αθήνα, 2004
* Χρυσό : 400 μέτρα ελεύθερο (3:43.10)
* Χρυσό : 200 μέτρα ελεύθερο (1:44.71) – ολυμπιακό ρεκόρ
* Αργυρό : 4 x 200 μ. ελεύθερο σκυταλοδρομία (7:07.46)
* Χάλκινο : 100 μ. ελεύθερο (48.56)

## Βιβλιογραφία
* 
* 
* 
* 

## Παραπομπές


Κατηγορία:Αυστραλοί αθλητές της κολύμβησης
Κατηγορία:Ολυμπιονίκες της κολύμβησης
Κατηγορία:Αυστραλοί Ολυμπιονίκες
Κατηγορία:ΛΟΑΤ πρόσωπα από την Αυστραλία
Κατηγορία:Αυστραλοί αυτοβιογράφοι
Άννα Σικελιανού

Η **Άννα Σικελιανού** (Αθήνα, 1900 ή 1904 - 26 Μαΐου 2006) ήταν Ελληνίδα συγγραφέας και δεύτερη σύζυγος του ποιητή Άγγελου Σικελιανού. 

Η Άννα Καμπανάρη, όπως ήταν το πατρικό της όνομα, παντρεύτηκε το 1922 τον γιατρό Γεώργιο Καραμάνη, ιδρυτή του πρώτου σανατόριου στην Ελλάδα. Το 1938 γνώρισε τον Άγγελο Σικελιανό και έπειτα από ανταλλαγή ερωτικών επιστολών, παντρεύτηκαν στις 17 Ιουνίου του 1940. 

Μετά τον θάνατό του ποιητή το 1951, η Άννα Σικελιανού για να αντιμετωπίσει τα οικονομικά προβλήματα έμαθε να δουλεύει τον αργαλειό και ύφαινε κατά παραγγελία. 

Έγραψε τα βιβλία *Η ζωή μου με τον Άγγελο* (1985), *Ένα τραπέζι θυμάται* (1995) και *Ο ποιητής Άγγελος Σικελιανός* (2002). Επιμελήθηκε τον τόμο *Γράμματα στην Άννα* (1980), ο οποίος περιλαμβάνει τις επιστολές που αντάλλασσε με τον ποιητή. Μετέφρασε επίσης στα Ελληνικά μυθιστορήματα της Μαίρης Γουέμπ (*Το ακριβό φαρμάκι*, 1986· *Η αλεπουδίτσα*, 1988), ποιήματα του Μωρίς Ντε Γκερέν (*Ο Κένταυρος*, 1990) και την αυτοβιογραφία της Ισιδώρας Ντάνκαν (*Η ζωή μου*, 1990).

Πέθανε σε μεγάλη ηλικία στην Αθήνα και η σορός της ενταφιάστηκε στο Πρώτο Νεκροταφείο Αθηνών.

## Παραπομπές


## Εξωτερικοί σύνδεσμοι
* 

Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες μεταφραστές
Κατηγορία:Αιωνόβιοι
Η Αγία Γραφή-Μεταφορά στη Νεοελληνική

thumb|240px|right|Απόσπασμα από τους Ψαλμούς 115 και 116 (σελ. 852)
**Η Αγία Γραφή—Μεταφορά στη Νεοελληνική** ή **Νέα Μετάφραση Βάμβα** ή **Μετάφραση Σπύρου Φίλου**, αποτελεί μια σύγχρονη απόδοση της Αγίας Γραφής στην νεοελληνική γλώσσα. Συντομογραφείται ως ***ΝΜΦ*** και ***ΦΙΛ***.

Η επιμέλεια του έργου έγινε από τον Σπύρο Φίλο. Κυκλοφόρησε σε πρώτη έκδοση το 1993 (η Παλαιά Διαθήκη και το 1994 η Καινή Διαθήκη) ενώ το 1995 κυκλοφόρησε η δεύτερη αναθεωρημένη μονότομη έκδοση. Αποτελεί μεταφορά σε δημοτική γλώσσα βασισμένη στο κείμενο της *[[Νεοελληνική Μετάφραση Αγίας Γραφής|Νεοελληνικής Μετάφρασης]]* της Αγίας Γραφής του Νεόφυτου Βάμβα. Υπάρχουν περίπου 1.000 υποσημειώσεις οι οποίες εκτός των άλλων, συγκρίνουν αποδόσεις του κειμένου με το πρωτότυπο κείμενο ή με άλλες μεταφράσεις, ενώ όλο το έργο αποτελείται από σχεδόν 1.800 οι σελίδες (μαζί με το παράρτημα).

Η (τελευταία) έβδομη αναθεωρημένη έκδοση (2008) της μετάφρασης κυκλοφορεί από τις εκδόσεις *Πέργαμος* (ISBN 980-960-7241-89-4).

## Υποσημειώσεις


Κατηγορία:Μεταφράσεις και αποδόσεις της Αγίας Γραφής
Κατηγορία:Έκδοση βιβλίων
Μανίνα

right|200px|thumb|Οι χαρακτηριστικές περιπέτειες της "Έμμα", στη ''Μανίνα''
[left|200px|thumb|Εξώφυλλο του περιοδικού, με φωτογραφία της [Σίντι Λόπερ]]

Το εβδομαδιαίο περιοδικό ***Μανίνα*** εμφανίσθηκε στα μέσα του 1972 και η έκδοσή του διακόπηκε στα τέλη του 1992.

Απευθυνόταν κυρίως σε κορίτσια ηλικίας 8-15 ετών και αρχικά περιελάμβανε πολλές εικονογραφημένες ιστορίες (κόμικς) από ξένους εκδοτικούς οίκους, όπως φυσικά η πλειονότητα των περιοδικών που κυκλοφορούσαν εκείνη την εποχή στην Ελλάδα, αφού σπάνιζαν οι εγχώριοι τίτλοι. Με την πάροδο του χρόνου προστέθηκαν στην ύλη του διάφορα ένθετα αφιερώματα αλλά και πολλές προσφορές (ιδιαίτερα κατά τη δεκαετία του 1980) προκειμένου να παραμείνει ανταγωνιστικό σε σχέση με τα υπόλοιπα έντυπα που υπήρχαν στην αγορά.

Ο υπεύθυνος έκδοσής του Νικόλαος Δεληγιώργης, είχε δηλώσει ότι οι ιστορίες άγγιζαν μοντέρνα θέματα της καθημερινότητας που είχαν κοινωνικές προεκτάσεις και απέφευγαν τις ακρότητες. Στο γεγονός αυτό οφείλονταν η επιτυχία που γνώρισε το περιοδικό, επιτυγχάνοντας στην κορύφωσή της τον αριθμό των 140.000 τευχών κάθε εβδομάδα.

Ανάμεσα στους συνεργάτες του περιοδικού ήταν ο Νίκος Μουρατίδης, η Κική Σεγδίτσα, η Βίκυ Βανίτα και η Πέπη Ραγκούση.

Κατά την τελευταία περίοδο έκδοσής της, τη *Μανίνα* είχε αναλάβει ο Κώστας Μπαζαίος.

## Παραπομπές

Κατηγορία:Ελληνικά περιοδικά
Κατηγορία:Ελληνικά κόμικς
Σταυρόλεξο

thumb|right|225px|Σταυρόλεξο με τους αριθμούς ενσωματωμένους στον πίνακα
Το **σταυρόλεξο** είναι παιχνίδι πνεύματος και γνώσεων, στο οποίο ο λύτης προσπαθεί να βρει κρυμμένες λέξεις.

## Περιγραφή
μικρογραφία|Σταυρόλεξο με τους αριθμούς εκτός του πίνακα
Αποτελείται συνήθως από έναν ασπρόμαυρο πίνακα με λευκά και μαύρα τετράγωνα. Στα λευκά τετράγωνα γράφονται γράμματα που σχηματίζουν λέξεις, οι οποίες διασταυρώνονται μεταξύ τους. Τα μαύρα τετράγωνα οριοθετούν το τέλος ή την αρχή των λέξεων του σταυρολέξου. Στο σταυρόλεξο περιλαμβάνονται επίσης και ορισμοί που περιγράφουν περιφραστικά κάθε λέξη, οι οποίοι είτε βρίσκονται πάνω στο σταυρόλεξο (όπως στα σκανδιναβικά σταυρόλεξα) είτε, συνηθέστερα, είναι τυπωμένοι κάτω από τον πίνακα και αριθμημένοι. Ο αριθμός κάθε ορισμού αναφέρεται στη «συντεταγμένη» της αντίστοιχης λέξης πάνω στον πίνακα. Πολλές φορές σαν μέρος ενός ορισμού υπάρχει μια εικόνα ή φωτογραφία.

Συνήθως οι ορισμοί εμφανίζονται εκτός πίνακα, χωρισμένοι σε δύο λίστες: *οριζοντίως* και *καθέτως*. Το πρώτο τετραγωνάκι κάθε λέξης περιέχει έναν αριθμό που αναφέρεται από τις λίστες των ορισμών. Εναλλακτικά, οι αριθμοί αναγράφονται εκτός του πίνακα.

Έντυπα σταυρόλεξα εμφανίζονται συνήθως σε εφημερίδες και περιοδικά. Τα πρώτα σταυρόλεξα που μοιάζουν με τη σύγχρονη μορφή τους έγιναν δημοφιλή μέσω της εφημερίδας *New York World* στις ΗΠΑ τη δεκαετία του 1910. Πολλές παραλλαγές σταυρόλεξων είναι δημοφιλείς σε όλο τον κόσμο.

Οι ορισμοί ενός σταυρόλεξου είναι γενικά αντίστοιχοι με τις λύσεις. Για παράδειγμα, οι ορισμοί και οι λύσεις πρέπει πάντα να συμφωνούν σε χρόνο, αριθμό και βαθμό. Αν μια ένδειξη είναι σε παρελθοντικό χρόνο, το ίδιο ισχύει και για την απάντηση: έτσι το "ταξίδευε με άλογο" θα ήταν έγκυρος ορισμός για τη λύση ΙΠΠΕΥΕ, αλλά όχι ΙΠΠΕΥΩ. Ομοίως, το "μέλη της οικογένειας" θα ήταν έγκυρος ορισμός για το ΘΕΙΕΣ, αλλά όχι για το ΘΕΙΑ.

## Τύποι
μικρογραφία|259x259εσ|Σκανδιναβικό σταυρόλεξο
Υπάρχουν διάφοροι τύποι σταυρόλεξων:
* Κλασικά σταυρόλεξα, όπου δίνονται ξεχωριστά πίνακας και ορισμοί. Οι ορισμοί επίσης διαχωρίζονται σε αυτούς που περιγράφουν λέξεις που γράφονται οριζόντια μέσα στο σταυρόλεξο (*οριζοντίως*) και σε αυτούς που είναι για λέξεις που γράφονται κάθετα (*καθέτως*).
* Σκανδιναβικά σταυρόλεξα, όπου οι ορισμοί περιλαμβάνονται μέσα στον πίνακα, τυπωμένοι μέσα στα τετραγωνάκια που σε ένα κλασικό σταυρόλεξο θα ήταν μαύρα. Εννοείται πως τα τετράγωνα σε αυτό το είδος σταυρόλεξου έχουν μεγαλύτερο μέγεθος.
* Κρυπτογραφικά σταυρόλεξα, όπου δεν υπάρχουν ορισμοί, αλλά σε κάθε γράμμα της αλφαβήτου αποδίδεται αυθαίρετα ένας αριθμός (π.χ. Ε=5, Κ=2, Α=9 κ.ο.κ.). Ο λύτης καλείται να βρει, με τη βοήθεια μιας αρχικής λέξης που δίνεται στο σταυρόλεξο, τις αντιστοιχίες αριθμών-γραμμάτων έτσι ώστε το σταυρόλεξο να βγάζει τελικά νόημα.
* Λευκά σταυρόλεξα, όπου δεν υπάρχουν μαύρα τετράγωνα (συνήθως όμως ο αριθμός τους οριζοντίως ή καθέτως δίνεται στους ορισμούς) και ο λύτης καλείται να βρει, εκτός από τις λέξεις, και τη θέση των μαύρων τετραγώνων.
* Ιταλικά σταυρόλεξα, όπου οι λέξεις δεν είναι διαταγμένες σε έναν νxν πίνακα αλλά διασταυρώνονται ελεύθερα πάνω στο επίπεδο.

## Παραπομπές

Κατηγορία:Παζλ
Όμπραξ

δεξιά|200px|μικρογραφία|Το τεύχος Νο 1 της Ιταλικής έκδοσης
Το ***Όμπραξ*** (πρωτότυπος τίτλος: ***Alan Mistero***, στη Γαλλία: ***Ombrax***) ήταν ιταλικό εβδομαδιαίο περιοδικό κόμικς που δημιουργήθηκε από τους EsseGesse το 1966 και ολοκληρώθηκε το 1986, με 242 μηνιαία τεύχη να έχουν εκδοθεί.

## Πλοκή
Η υπόθεση εκτυλίσσεται στις ΗΠΑ, κοντά στα Μεξικανικά σύνορα, στο δεύτερο μισό του 19ου αιώνα. Εστιάζει σε ένα δυναμικό κοκκινομάλλη πιστολέρο, ο οποίος βρίσκεται σε συνεχείς μυστικές αποστολές εναντίον κάθε είδους εγκληματιών. Χρησιμοποιεί εκπληκτικές μεταμφιέσεις, οι οποίες ξεγελούν εχθρούς και φίλους. Στο πλευρό του έχει δύο πιστούς συντρόφους, έναν αριστοκράτη χαρτοπαίκτη που ονομάζεται Conte (για την ελληνική έκδοση "Βαρώνος") και τον αιωνίως πεινασμένο και άξεστο Polpetta ("Φαγάνας").

## Κυκλοφορία
### Στην Ελλάδα
δεξιά|200px|μικρογραφία|Ένα από τα πρώτα τεύχη της ελληνικής έκδοσης (στην εικόνα φαίνονται ο Λοχαγός Μαρκ και οι φίλοι του)
Πρωτοκυκλοφόρησε στην Ελλάδα στα μέσα του 1971 από τις εκδόσεις Ανεμοδουρά, και η έκδοσή του διακόπηκε 4,5 χρόνια αργότερα. Για το κτίσιμο της ύλης του εντύπου χρησιμοποιήθηκαν κυρίως οι ιστορίες της μηνιαίας αντίστοιχης ιταλικής έκδοσης (''Il comandante Mark'') του οίκου Bonelli, καθώς οι δύο κύριοι χαρακτήρες του Όμπραξ προέρχονταν από την Ιταλία.

Το 1983, ο Ανεμοδουράς επανέλαβε την έκδοση ενός νέου εβδομαδιαίου περιοδικού, με τον τίτλο ''Περιπέτεια''. Η έκδοση της *Περιπέτειας* συνεχίστηκε (τόσο με επταήμερη συχνότητα, όσο και υπό μορφή μηνιαίων τόμων) έως και τα τέλη της πρώτης δεκαετίας του 21ού αιώνα.

## Εξωτερικοί σύνδεσμοι
* Επίσημη ιστοσελίδα του οίκου Bonelli (ιταλικά)
* Περιγραφή στο ComicsInfo (αγγλικά)

## Πηγές
* "*Ο Μπλεκ και οι...άλλοι, οι χάρτινοι ήρωες του Στέλιου Ανεμοδουρά*" (Νίκος Δημ. Νικολαΐδης-Γιώργος Πολ Παπαδάκης, έκδοση "Περιοδικός Τύπος", 2007)

Κατηγορία:Ιταλικά κόμικς
Φαρόπλοιο

Το **φαρόπλοιο** (*lightvessel)*, (αρχαία ελληνική "*πυρσωρίς*", νεοελληνική καθαρεύουσα "*φάρων*" -νος και κοινώς "*καραβοφάναρο*") είναι ειδικός τύπος ευδιάκριτου πλοίου, είτε εξ αρχικής ναυπήγησης, είτε εκ μετασκευής, όπου φέρει συνήθως στο κέντρο, κατά το διάμηκες του καταστρώματος μεγάλη κυλινδρική υπερκατασκευή, το άνω μέρος της οποίας καταλήγει σε φάρο φέροντας ανάλογο μηχανισμό ή και ραδιοφάρο. Στην πραγματικότητα πρόκειται για πλωτό μεταλλικό Φάρο.

## Αγκυροβολία
Τα πλοία αυτού του τύπου λαμβάνουν μόνιμη θέση με σταθερή αγκυροβολία, εξομοιούμενα έτσι με τους κοινούς φάρους ή επάκτιους φάρους, η θέση των οποίων, (γεωγραφικό στίγμα), αναγράφεται στους ναυτικούς χάρτες, φαροδείκτες, πλοηγούς κ.λπ. Επίσης φέρουν τα σήματα αγκυροβολίας ή εκπέμπουν σήματα ομίχλης όταν παρίσταται ανάγκη. Το σήμα ή ο φανός αγκυροβολίας των προσδιορίζει και την πλώρη τους και εξ αυτής την διεύθυνση του επικρατούντος ανέμου ή ρεύματος. Το προσωπικό των φαρόπλοιων εκός από τα κύρια καθήκοντά τους είναι υποχρεωμένο να εκπέμψει και άλλα σήματα στη περίπτωση που αντιληφθεί πλοίο να κατευθύνεται σε κίνδυνο.

## Χρήσεις
Χρήση τέτοιων πλοίων γίνεται σε παράκτιες περιοχές όπου οι ακτές έχουν ελάχιστη κλίση, ή και για άλλους λόγους δεν προσφέρονται σε κατασκευή μόνιμου φάρου, ειδικότερα για προσεγγίζοντα πλοία από ανοικτή θάλασσα, όπως και σε περιοχές έντονης ναυτιλιακής κίνησης όπου συνυπάρχουν κίνδυνοι είτε μόνιμοι, είτε προσωρινοί, λόγω κάποιων έργων (λιμενικών, γεφυροποιίας, υποβρύχιων εργασιών κλπ). Επίσης «εν καιρώ πολέμου» όπου ακολουθεί η "σβέση των Φάρων", τα φαρόπλοια αντικαθιστούν τους κύριους φάρους, σε συγκεκριμένους χρόνους λειτουργίας και βεβαίως με διαφορετικές αναλαμπές και θέσεις των μονίμων.

## Σημειώσεις

* Στο Ελληνικό Πολεμικό Ναυτικό ως Φαρόπλοια χαρακτηρίζονται επιπρόσθετα και τα υπαγόμενα στην Υπηρεσία Φάρων πολεμικά πλοία (διεθνής όρος ":en:Lighthouse tender"), που εξυπηρετούν ανάγκες προσωπικού Φάρων ή προβαίνουν σε τακτικούς ελέγχους των αυτόματων Φάρων, ανεξάρτητα αν δεν φέρουν επ΄ αυτών μεταλλικό φάρο. Τα Φαρόπλοια του Ελληνικού Πολεμικού Ναυτικού είναι:
** Λυκούδης Ι (Φαρόπλοιο) 
** Ωρίων Ι (Φαρόπλοιο)
* Τα Φαρόπλοια ανήκουν στα βοηθητικά πλοία από το γεγονός ότι παρέχουν υπηρεσία, θεωρητικά, όταν αυτά είναι αγκυροβολημένα και όχι όταν ναυσιπλοούν.
* Ο λόγος παρουσίας ενός Φαρόπλοιου σ΄ ένα σημείο έναντι ενός απλού φωτοσημαντήρα είναι και μόνο η αναγκαιότητα αναγνώρισής του από μεγάλη απόσταση, όπου καλύπτει μεγάλη φωτοβολία.
* Επειδή τα φαρόπλοια λόγω ρευμάτων η θαλασσοταραχής μπορεί να εκπίπτουν ("ξεσέρνουν") η θέση τους (γεωγραφικό στίγμα τους) χαρακτηρίζεται  ως "προσεγγίζον" (position approximate, p.a.).
* Στους χάρτες η θέση τους απεικονίζεται με τα σύμβολά τους σε μικρό κύκλο καθώς και το όνομά τους.
* Στις περιπτώσεις απομάκρυνσής των για δεξαμενισμό, επισκευές κλπ αντικαθίστανται από άλλους.

## Εξωτερικοί σύνδεσμοι
* 
* 


Κατηγορία:Φάροι
Χειμερινοί Κολυμβητές

Οι **Χειμερινοί Κολυμβητές** είναι ελληνικό λαϊκό-παραδοσιακό μουσικό συγκρότημα που ιδρύθηκε το 1979. 

## Ιστορία
Οι Χειμερινοί Κολυμβητές, αν και βασικά εξαμελές συγκρότημα, έχουν πολλούς συνεργάτες κύριους και περιφερειακούς: τον Σταύρο Καραμανιώλα, δημιουργό τραγουδιών και ποιημάτων από το Καζαβίτι της Θάσου (1911-2014), το Διονύσιο Ρούσσο, πολυτεχνίτη και συντηρητή αρχαιοτήτων εκ Περιστερίου, τον Άκη Αμπαστάδο, τους ΡΟΞ, χορωδία υπερηλίκων εκ Θεσσαλονίκης, μπάντα της Φλώρινας και άλλους πολλούς.

Το Δεκέμβριο του 2005, μετά από 8 χρόνια, κυκλοφόρησαν άλμπουμ με τίτλο «Η Μαστοράντζα του Ερντεμπίλ» μια συλλογή με 14 ιστορικά τραγούδια του Ε. Ζάχου Παπαζαχαρίου. Η βαθιά γνώση των νεότερων Βαλκανίων του Ε.Ζάχου σε συνδυασμό με τους γνωστούς μουσικούς κώδικες επικοινωνίας των Χειμερινών Κολυμβητών συνθέτουν ένα μουσικό ταξίδι ανιχνεύοντας ό,τι ενώνει τους λαούς και όχι ό,τι τους χωρίζει. Η συλλογή τους αυτή κέρδισε το βραβείο του καλύτερου συγκροτήματος για το έντεχνο τραγούδι στην 5η Απονομή των Μουσικών Βραβείων Αρίων 5, (Μέγαρο Μουσικής Αθηνών, 28 Μαρτίου 2006). Έχουν συνεργαστεί σε συναυλίες και με τον τραγουδοποιό Θανάση Γκαϊφύλλια.

Το 2008 κυκλοφόρησε η τελευταία συλλογή των Χειμερινών Κολυμβητών με τίτλο «23 Κόκκινα φώτα».

## Μέλη
*Αργύρης Μπακιρτζής (τραγούδι)
*Κώστας Βόμβολος (ακορντεόν, κανονάκι) 
*Μιχάλης Σιγανίδης (κοντραμπάσο, μαντολίνο, φωνή)
*Διονύσιος Ρούσσος (κιθάρα, τραγούδι)
*Φλώρος Φλωρίδης (σαξόφωνο, κλαρίνο) 
*Κώστας Σιδέρης (κιθάρα, τζουράς, φωνή)
*Γιώργος Ταμκατζόγλου (κιθάρα, φωνή)
*Ισίδωρος Παπαδάμου (μπουζούκι, τζουράς, τραγούδι) Αποχώρησε το 1997. 
*Δημήτρης Πολυζωίδης (βιολί). Σήμερα ζει μόνιμα στην Αυστρία.
*Χάρης Παπαδόπουλος (μπουζούκι) Μέλος του συγκροτήματος από το 1997.

## Δισκογραφία

**Χειμερινοί Κολυμβητές* (1981)
**Από το Πάρκο στη Μυροβόλο* (1985)
**Μ' Αγαπάς;* (1988) (μουσική για την ομώνυμη ταινία του Γιώργου Πανουσόπουλου)
**Οι Δακοκτόνοι* (1991)
**Όχι λάθη, πάντα λάθη* (1997)
**Η Μαστοράντζα του Ερντεμπίλ* (2005)
**Το πέρασμά σου* (2007)
**23 Κόκκινα φώτα* (2009)

## Εξωτερικοί σύνδεσμοι
*Συνέντευξη των Χειμερινών Κολυμβητών

Κατηγορία:Ελληνικά λαϊκά συγκροτήματα
Κατηγορία:Ελληνικά μουσικά συγκροτήματα
Κατηγορία:Βραβευμένοι με Αρίων
Φρανκενστάιν

Ο τίτλος ***Φρανκενστάιν*** μπορεί να αναφέρεται σε κάποιο από τα παρακάτω.

* *[[Φρανκενστάιν ή ο Σύγχρονος Προμηθέας]]* (μυθιστόρημα)
* ''Φρανκενστάιν'' (ταινία)
* *[[Φρανκενστάιν Τζούνιορ]]* (ταινία)
Επιβατηγό πλοίο

[thumb|right|250px|Το σύγχρονο [υπερωκεάνειο επιβατικό "Costa Concordia" στον λιμένα Πειραιώς]]
Ως **επιβατηγό πλοίο** χαρακτηρίζεται το πλοίο εκείνο που κρίνεται κατάλληλο και ειδικό για μεταφορά 12 επιβατών και άνω. Η καταλληλότητα έχει σχέση με ειδικές απαιτήσεις κατά την ναυπήγηση ή μετασκευή του πλοίου, στη στεγανή υποδιαίρεση αυτού, στο είδος και την επάρκεια σωστικών και πυροσβεστικών μέσων, καθώς και στην ενδιαίτηση επιβατών. Οι παραπάνω απαιτήσεις τροποποιούνται ανάλογα με τις περιοχές των πλόων π.χ. εντός διαύλων, ή ακτοπλοϊκών, ή ωκεανοπλόων πλοίων ή ημερόπλοιων κ.λπ. Η ταχύτητα των σύγχρονων επιβατικών πλοίων κυμαίνεται από 22 μέχρι 30 κόμβους. Γενικά τα επιβατικά πλοία διακρίνονται σε:
# Υπερωκεάνια ή "ωκεανοπλόα", που εκτελούν υπερπόντια ναυσιπλοΐα (ωκεανοπλοΐα) 
# Επιβατικά κλειστών θαλασσών όπως τα μεσογειακά και
# Ακτοπλοϊκά ή κοινώς λεγόμενα "ποστάλια", που εκτελούν εσωτερικές θαλάσσιες συγκοινωνίες.
Παλαιότερα μέχρι το 1970 υπήρχε μια ακόμη κατηγορία τα φορτηγοποστάλια.

Επίσης άλλες κατηγορίες επιβατικών πλοίων είναι τα κρουαζιερόπλοια, τα τουριστικά επαγγελματικά, επιβατικά - οχηματαγωγά και τα νεότερα ταχύπλοα όπως τα επιβατικά - καταμαράν, επιβατικά υδροπτέρυγα, επιβατικά αερόστρωμνα (γνωστότερα ως χόβερκραφτς) και άλλα με συνδυασμό οχηματαγωγού.

*Οποιοσδήποτε άλλος τύπος εμπορικού πλοίου για να μεταφέρει περισσότερους από 12 επιβάτες θα πρέπει να είναι εφοδιασμένο με "πιστοποιητικό επιβατικού" ή "πιστοποιητικό επιβατών" (Passenger Certificate) από τις αρμόδιες Αρχές. Στην Ελλάδα αρμόδια Αρχή είναι το ΥΕΝ και σε άλλες χώρες το αντίστοιχο υπουργείο.

## Ελληνική νομοθεσία
Σύμφωνα με την ελληνική νομοθεσία και ειδικότερα με τον Κ.Δ.Ν.Δ., μέρος IV, Κεφάλαιο Α΄ (Ακτοπλοΐα) άρθρο 164 ορίζεται ότι:
# Ελληνικά επιβατικά πλοία που συμπληρώνουν ηλικία 35 ετών απομακρύνονται υποχρεωτικά και παύουν να χαρακτηρίζονται (εντός επικράτειας) ως επιβατικά. (Καταργήθηκε από το 2006 για εναρμόνιση με τις οδηγίες της ΕΕ).
# Δικαίωμα μεταφοράς επιβατών εντός ελληνικής επικράτειας (δηλαδή μεταξύ λιμένων εσωτερικού) έχουν μόνο τα ελληνικά επιβατικά πλοία. (Επεκτάθηκε σε όλα τα κοινοτικά από το 2003 για εναρμόνιση με τις οδηγίες της ΕΕ).
# Τα ελληνικά επιβατικά πλοία δρομολογούνται σε διάφορες συγκοινωνιακές ακτοπλοϊκές γραμμές κατόπιν ειδικής Απόφασης, για κάθε πλοίο, του ΥΕΝ.

### Φορέας εκπροσώπησης
Ο φορέας εκπροσώπησης αυτής της κατηγορίας πλοίων στην Ελλάδα είναι ο Σύνδεσμος Επιχειρήσεων Επιβατηγού Ναυτιλίας, ο οποίος εκπροσωπεί τον κλάδο των επιβατηγών εν γένει πλοίων, δηλαδή τα επιβατηγά - οχηματαγωγά πλοία των ακτοπλοϊκών συγκοινωνιών, τα επιβατηγά - οχηματαγωγά πλοία διεθνών πλοών (γραμμή Ελλάδας - Ιταλίας), καθώς και τα κρουαζιερόπλοια.

## Εξωτερικοί σύνδεσμοι
* 


Κατηγορία:Τύποι πλοίων
Μέγιστο προβλεπόμενο ατύχημα

Ως **μέγιστο προβλεπόμενο ατύχημα** (αγγλικά: *maximum credible accident* - *MCA*) χαρακτηρίζεται ένα ατύχημα που μπορεί να συμβεί σε εγκαταστάσεις πυρηνικής βιομηχανίας. Ο χαρακτηρισμός προκύπτει από την Διεθνή Κλίμακα Πυρηνικών Συμβάντων (*International Nuclear Event Scale* - *INES*) που εισήχθη από την Διεθνή Επιτροπή Ατομικής Ενέργειας, στο πλαίσιο αξιολόγησης κινδύνων που η ΔΕΙΑ έκανε για αυτόν τον τομέα. Ένα ατύχημα θεωρείται *μέγιστο προβλεπόμενο ατύχημα*, και βρίσκεται στην κορυφή της κλίμακας σπουδαιότητας των πυρηνικών ατυχημάτων, όταν συμβούν ταυτόχρονα δύο βλάβες στο σύστημα ασφαλείας ενός πυρηνικού αντιδραστήρα και παράλληλα δεν αντιμετωπιστούν με τον σωστό τρόπο από τους χειριστές και το προσωπικό. 

Ένα από τα πιο γνωστά μέγιστα προβλεπόμενα ατυχήματα ήταν το πυρηνικό ατύχημα που έγινε στον Πυρηνικό Σταθμό του Τσερνόμπιλ στις 26 Απριλίου του 1986.

## Εξωτερικοί σύνδεσμοι
Η Διεθνής Κλίμακα Πυρηνικών Συμβάντων   

Κατηγορία:Πυρηνικά ατυχήματα
Δημήτριος Βότσης

Με το όνομα **Δημήτριος Βότσης** μπορεί να αναφέρεται:

*Ο Δημήτριος Βότσης (δήμαρχος Πατρέων) (1848-1917), πολιτικός και δήμαρχος Πατρέων
*Ο Δημήτριος Βότσης (δήμαρχος Αγρινίου), δήμαρχος Αγρινίου την περίοδο 1934 – 1941
Γεγονότα Δεκεμβρίου 2006

20ός αιώνας | **[[21ος αιώνας]]** | 22ος αιώνας



Δεκαετία 2000 | **[[Δεκαετία 2010]]** | Δεκαετία 2020



2000 | 2001 | 2002 | 2003 | 2004 | 2005 | **[[2006]]** | 2007 | 2008 | 2009 | 2010



Ιανουάριος | Φεβρουάριος | Μάρτιος | Απρίλιος | Μάιος | Ιούνιος | Ιούλιος | Αύγουστος | Σεπτέμβριος | Οκτώβριος | Νοέμβριος | Δεκέμβριος
----

 

 

Κατηγορία:2006
Πλοίο Ο.Β.Ο.

Το **Πλοίο Ο.Β.Ο.** (προφέρεται όμπο) (Ore/bulk/oil carrier  ή o.b.o.) είναι ένας σύγχρονος σχετικά  τύπος εμπορικού φορτηγού πλοίου ειδικά ναυπηγημένου ώστε να μπορεί να χρησιμοποιηθεί για μεταφορές διαφορετικών φορτίων.

Το όνομά του προέρχεται από τα αρχικά γράμματα των αγγλικών όρων **O**re/**B**ulk/**O**il (δηλαδή: μετάλλευμα/ξηρό φορτίο ή χύμα/πετρέλαιο). Πρόκειται δηλαδή για τύπο δεξαμενόπλοιου που φέρει επιπλέον δυνατότητες και μέσα μεταφοράς ξηρών φορτίων ή χύδην (χύμα) και μεταλλευμάτων. Ο τύπος αυτός αποτελεί δημιούργημα της αύξησης της οικονομικότητας του πλοίου αφού του παρέχεται η δυνατότητα μετά την εκφόρτωση ενός είδους φορτίου π.χ. πετρελαίου να φορτώνει σιτηρά, από ίδιο ή κοντινό λιμένα, ώστε να μην αποπλέει κενό φορτίου (άδειο).
Τα πλοία αυτά, αυτονόητο είναι, ότι διαθέτουν κατάλληλα και ενισχυμένα μέσα γρήγορου καθαρισμού ώστε να καθίστανται κατάλληλα για υποδοχή διαφορετικού φορτίου και ασφαλή μεταφορά του.

Το σύνολο της παγκόσμιας χωρητικότητας σε πλοία τύπου Ο.Β.Ο. το 1974 υπολογίζονταν σε 25 εκατομμύρια κόρους ο.χ., περίπου δηλαδή το 7% της 
παγκόσμιας χωρητικότητας όλων των πλοίων.

Κατηγορία:Φορτηγά πλοία
Κατηγορία:Δεξαμενόπλοια
Φαλαινοθηρικό

Το **Φαλαινοθηρικό Πλοίο** (αγγλικά: Whaler Ship), είναι ένα εξειδικευμένο πλοίο σχεδιασμένο ή προσαρμοσμένο  για την αλίευση ή την επεξεργασία φαλαινών. Στα φαλαινοθηρικά πλοία περιλαμβάνονται τα ατμοκίνητα ή ντιζελοκίνητα  
σκάφη με ένα όπλο καμάκι τοποθετημένο στη πλώρη του. Επίσης στα φαλαινοθηρικά  περιλαμβάνονται και πλοία όπως τα ιστιοφόρα ή τα ατμοκίνητα πολεμικά πλοία του 16ου έως τις  αρχές του 20ου αιώνα καθώς και τα αλιευτικά / εργοστασιακά πλοία της σύγχρονης εποχής.

Κάθε φαλαινοθηρικό συνοδεύονταν παλαιότερα από δύο ή τρία μικρά αλιευτικά τις "φαλαινίδες" (whale boats) οι οποίες, μετά τον τραυματισμό του κήτους, πλησίαζαν και ολοκλήρωναν την αλιεία του. Τα φαλαινοθηρικά κινούνται συνήθως σε μικρούς στολίσκους που μπορεί να τους συνοδεύει ακόμη μεγαλύτερο σκάφος, "πλοίο εργοστάσιο" που διαθέτει μέσα κατεργασίας και μεγάλους ψυκτικούς θαλάμους.

Τα "πλοία-εργοστάσια επεξεργασίας της φάλαινας" (whaling factory ships)  είναι μεγάλης σχετικά χωρητικότητας μέχρι και 45.000 κόρων, δηλαδή σαν μεσαία δεξαμενόπλοια, που εξυπηρετούν έκαστο συνήθως 5 - 10 φαλαινοθηρικά.

Πρώτο ελληνικό (ελληνόκτητο) στόλο φαλαινοθηρικών είχε δημιουργήσει ο Αριστοτέλης Ωνάσης.

Επίσης κάποια ελληνικά πολεμικά πλοία ήταν πριν την μετασκευή τους φαλαινοθηρικά.

## Βιβλιογραφικές πηγές
* 

## Εξωτερικοί σύνδεσμοι
* 
* 

Κατηγορία:Τύποι πλοίων
Κατηγορία:Αλιεία
Τάγμα της Αγίας Αικατερίνης του Όρους Σινά

thumb|right|Ιππότης του τάγματος της Αγίας Αικατερίνης του Όρους Σινά (αριστερά)
Το **Τάγμα της Αγίας Αικατερίνης του Όρους Σινά** είναι ένα μεσαιωνικό ιπποτικό τάγμα, του οποίου η ύπαρξη δεν έχει ιστορικά αποδειχθεί. Ωστόσο, υποστηρίζεται ότι είναι αυθεντικό και ότι αποτελεί την πηγή των σύγχρονων νεοϊπποτικών κινημάτων.

## Ιστορικό
Το Τάγμα της Αγίας Αικατερίνης του Όρους Σινά είναι ένα ιπποτικό τάγμα που ιδρύθηκε το 1067 ή το 1063 σύμφωνα με την παράδοση, ή τον 12ο αιώνα σύμφωνα με τον Ζακ Λαμπλέ από σταυροφόρους ιππότες. Κύριος σκοπός του Τάγματος ήταν η προστασία του τάφου της Αγίας, καθώς και η προστασία της απρόσκοπτης μετάβασης των ευσεβών που μετέβαιναν για προσκύνηση στην Ιερά Μονή Αγίας Αικατερίνης Όρους Σινά. Οι μοναχοί αυτού του Τάγματος ακολουθούσαν, όπως και αυτοί του Παναγίου Τάφου, κυρίως τους μοναχικούς κανόνες, μοναχικού βίου, του Μεγάλου Βασιλείου.

Το παράσημο του Τάγματος αυτού που έφεραν οι ιππότες του, ήταν ξίφος που διαπερνούσε κλάδο ακάνθης.

Μετά την αραβική κατάκτηση της Ανατολικής Ρωμαϊκής Αυτοκρατορίας, το τάγμα αυτό εξαφανίστηκε. Σύμφωνα με τον Ζακ Λαμπλέ, η τύχη του είναι άγνωστη από τη στιγμή που τα προσκυνήματα στο Όρος Σινά έπεσαν σε αχρηστία.

## Παραπομπές


## Βιβλιογραφία
* ''Dictionnaire historique des ordres de chevalerie'' par H. Gourdon de Genouillac, 1860, 
* Jacob Larwood, *The History of Signboards*, 
* les révérends pères Richard et Giraud, *Bibliothèque sacrée, ou, Dictionnaire universel historique, dogmatique, canonique, géographique et chronologique des sciences ecclésiastiques*, 
* J.P. Migne, *Encyclopédie théologique*, 

Αγιας Αικατερινης
Κατηγορία:Αγία Αικατερίνη
Κατηγορία:Ιερά Μονή Αγίας Αικατερίνης Όρους Σινά
Αγία Αικατερίνη της Γένουας

Η **Αγία Αικατερίνη της Γένουας** (*Caterina da Genova*, 5 Απριλίου 1447 - 15 Σεπτεμβρίου 1510) ήταν κόρη του αντιβασιλέα της Νεάπολης Ροβέρτου Φιέσκι. Παρά την επιθυμία της, που είχε εκδηλώσει από μικρή ηλικία, να αποσυρθεί σε μοναστήρι, αναγκάσθηκε να παντρευτεί υπό την πίεση των γονιών της κάποιον ευγενή που όμως υπήρξε άσωτος και που σπατάλησε σχεδόν ολόκληρη την περιουσία της.

Απογοητευμένη από το γάμο της κατέφυγε στο μεγάλο νοσοκομείο της πατρίδας της ως νοσοκόμος. Εκεί αφοσιώθηκε στην περιποίηση των ασθενών μέχρι αυταπάρνησης και αυτοθυσίας, ιδίως κατά τις τρομερές επιδημίες της πανώλης του 1493 και του 1501 που την κατέστησαν περίφημη. Παρακολουθώντας ο σύζυγός της την δράση της μετανόησε και κατατάχθηκε κι εκείνος στο ΙΙΙ τάγμα των μοναχών του Αγίου Φραγκίσκου.

Τα συγγράμματα της Αικατερίνης της Γένουας «περί καθαρτηρίου πυρός» και του «περί του δρόμου της αγάπης υπό τον Σταυρό» μαρτυρούν μυστικοπάθεια και ανεπτυγμένη φαντασία, ιδιότητες που επιβεβαιώνονται και από το ότι υπέβαλλε σε στερήσεις, κακουχίες και ταλαιπωρίες τον εαυτό της, με την πεποίθηση ότι έτσι ευχαριστούσε τον Θεό.

Ως Αγία ανακηρύχθηκε από την Καθολική Εκκλησία το 1737, δηλαδή 227 έτη μετά τον θάνατό της και η μνήμη της καθορίσθηκε να τιμάται στις 22 Μαρτίου.

## Παραπομπές


Αικατερινη Γενουας
Αικατερινη Γενουας
Αγία Αικατερίνη (Μπολόνιας)

Η **Αγία Αικατερίνη της Μπολόνιας** είναι αγία της Ρωμαιοκαθολικής Εκκλησίας. Υπήρξε μοναχή του "Τάγματος της Αγίας Κλάρας" και ιδρύτρια και πρώτη ηγουμένη της μονής "Corpus Domini", του ιδίου Τάγματος στην Μπολόνια.

## Βιογραφία

Γεννήθηκε στην Μπολόνια το 1413 από ευγενή οικογένεια της Μπολόνιας, και από νωρίς κατατάχθηκε στη Μονή Αγίας Κλάρας στη Φεράρα. Αργότερα ίδρυσε στη Μπολόνια γυναικεία μονή του ιδίου Τάγματος. Πέθανε το 1463 σε ηλικία 50 ετών.

Ανακηρύχθηκε Αγία με βούλα του Πάπα Βενέδικτου ΙΓ΄ το 1724. Η μνήμη της εορτάζεται στις 9 Μαρτίου.

Το 1511 τυπώθηκαν για πρώτη φορά, στη Βενετία, ένας θρησκευτικός ύμνος και ένα σύγγραμμα "*Περί των επτά όπλων του πνεύματος*" που αποδίδοντα αμφότερα στην Αγία Αικατερίνη της Μπολόνιας.

## Παραπομπές


## Εξωτερικοί σύνδεσμοι
* 

Κατηγορία:Άγιοι της Ρωμαιοκαθολικής Εκκλησίας
Κατηγορία:Ιταλοί
Ιωάννης Μ. Πεσμαζόγλου

Ο  **Ιωάννης Πεσμαζόγλου** (1921-2010) του Μιχαήλ ήταν Έλληνας διπλωμάτης.

Γεννήθηκε στην Αθήνα τον Φεβρουάριο του 1921.

Απόφοιτος της Νομικής Σχολής και των Πολιτικών Επιστημών του Πανεπιστημίου Αθηνών, το 1947 εισήλθε στο Διπλωματικό Σώμα όπου υπηρέτησε ως Πρόξενος, Γενικός Πρόξενος, Σύμβουλος Πρεσβείας και Πρέσβης στην Ουγγαρία, Δανία, και Ιταλία.

Έγραψε πλείστα άρθρα σε διάφορα περιοδικά καθώς και οικονομικές μελέτες. Είχε πάρει μέρος σε πολλές αποστολές και Γενικές Συνελεύσεις του ΟΗΕ. Αντιπροσώπευσε την Ελλάδα κυρίως σε διεθνείς οικονομικούς Οργανισμούς.

Τιμήθηκε με τον Ανώτερο Ταξιάρχη του Φοίνικος, Μεγαλόσταυρο του Παναμά, Μεγαλόσταυρο του Βασιλικού Τάγματος της Δανίας "Daneborg" και με τον Ταξιάρχη της Σημαίας της Γιουγκοσλαβίας.

Ο Ιωάννης Πεσμαζόγλου ήταν μόνιμος κάτοικος Αθηνών (Πολιτεία -Κηφισιά) και ομιλούσε επίσης αγγλικά, γαλλικά, γερμανικά και ιταλικά.

Απεβίωσε στις 11 Ιανουαρίου 2010 σε ηλικία 89 ετών και κηδεύτηκε τη μεθεπομένη από το Πρώτο Νεκροταφείο Αθηνών.

## Παραπομπές


## Δείτε επίσης
*Οικογένεια Πεσμαζόγλου

Κατηγορία:Έλληνες διπλωμάτες
Κατηγορία:Αδελφότητα Οφφικιάλων
Κατηγορία:Ανώτερος Ταξιάρχης του Τάγματος του Φοίνικα
Κατηγορία:Οικογένεια Πεσμαζόγλου
Σταυρός (αποσαφήνιση)

Η λέξη **σταυρός** χρησιμοποιείται με τις ακόλουθες έννοιες:

* το γεωμετρικό σχήμα αποτελούμενο στην πιο απλή του μορφή από δύο ευθύγραμμα τμήματα τεμνόμενα σε γωνία 90 μοιρών
* το θρησκευτικό σύμβολο, όπου αναφέρεται επίσης η ετυμολογία της λέξης, ενώ ως προς τον Χριστιανισμό, βλέπε επίσης τα λήμματα σταύρωση και ο Σταυρός του Ιησού Χριστού
* το μουσικό σύμβολο στη βυζαντινή σημειογραφία 
* ο σταυρός του Αϊνστάιν, παράδειγμα της επενέργειας βαρυτικού φακού
* το διακριτικό προτίμησης για επιλογή μεταξύ υποψηφίων ενός συνδυασμού κατά την εκλογική διαδικασία

## Εργαλεία και αντικείμενα
* εργαλείο σχήματος σταυρού το οποίο χρησιμοποιείται για το ξεβίδωμα των μπουλονιών που συγκρατούν τους τροχούς των αυτοκινήτων
* ηλεκτρολογικό εξάρτημα που επιτρέπει την τροφοδοσία περισσότερων συσκευών από την ίδια ηλεκτρική παροχή (πρίζα)
* πλαστικό εργαλείο μίας χρήσης, που χρησιμοποιείται κατά την τοποθέτηση κεραμικών πλακιδίων για να καθοριστεί το μέγεθος του αρμού μεταξύ τους, διαθέσιμο σε 2,3,4,5, και 10 χιλιοστά

## Τοπωνύμια Ελλάδας

### Ήπειρος

* ο Σταυρός Ιωαννίνων

### Θεσσαλία

* ο Σταυρός Καρδίτσας
* ο Σταυρός Κουμπουριανών Καρδίτσας
* ο Σταυρός Λάρισας
* ο Πουριανός Σταυρός Μαγνησίας

### Κρήτη

* ο Τίμιος Σταυρός Ηρακλείου
* ο Σταυρός Λασιθίου
* ο Σταυρός Ακρωτηρίου Χανίων
* ο Σταυρός Σελίνου Χανίων

### Μακεδονία

* ο Σταυρός Γρεβενών
* ο Σταυρός Δράμας
* ο Σταυρός Ημαθίας
* ο Σταυρός Θεσσαλονίκης
* ο Άνω Σταυρός Θεσσαλονίκης

### Νησιά Αιγαίου Πελάγους

* ο Σταυρός Άνδρου
* ο Σταυρός Λέσβου
* ο Κάτω Σταυρός Λέσβου

### Νησιά Ιονίου Πελάγους

* ο Σταυρός Ιθάκης

### Πελοπόννησος

* ο Σταυρός Αργολίδας
* ο Σταυρός Αχαΐας
* ο Σταυρός Λακωνίας
* ο Σταυρός Μεσσηνίας

### Στερεά Ελλάδα

* Σταυρός Αττικής: Περιοχή γύρω από τον Ιερό Ναός Υψώσεως Τιμίου Σταυρού μεταξύ Αγίας Παρασκευής-Γλυκών Νερών-Γέρακα στην Αττική.
* ο Σταυρός Αιτωλοακαρνανίας
* ο Σταυρός Εύβοιας
* ο Σταυρός Φθιώτιδας

## Τοπωνύμια Κύπρου
*Σταυρός (συνοικία Αμμοχώστου)
*Σταυρός (συνοικία Στροβόλου)
Άγιοι Ανάργυροι

Οι **Άγιοι Ανάργυροι** είναι επίθετο χριστιανών αγίων που δεν δέχονταν πληρωμή για τις αγαθές πράξεις τους. Αυτοί ήταν συνήθως χριστιανοί ιατροί που προσέφεραν χωρίς αμοιβή τις υπηρεσίες τους.
Στα συναξάρια ως «Ανάργυροι» αναφέρονται οι άγιοι και οι άγιες:

* Κοσμάς και Δαμιανός οι εν Μικρά Ασία, η μνήμη τους τιμάται την 1η Νοεμβρίου
* Κοσμάς και Δαμιανός οι εν Ρώμη, η μνήμη τους τιμάται την 1η Ιουλίου
* Ζηναΐς και Φιλονίλλα, αδελφές, συγγενείς του αποστόλου Παύλου, η μνήμη τους τιμάται στις 11 Οκτωβρίου
* Κύρος και Ιωάννης, οι «θαυματουργοί άγιοι», η μνήμη τους τιμάται στις 31 Ιανουαρίου
* Διομήδης, από την Ταρσό της Κιλικίας Μικράς Ασίας, έζησε και έδρασε στη Νίκαια της Βιθυνίας, τον 3ο αι. μ. Χ., η μνήμη του τιμάται στις 16 Αυγούστου
* Παντελεήμων (άγιος Πανταλέων), από τη Νικομήδεια της Μικράς Ασίας, η μνήμη του τιμάται στις 27 Ιουλίου. Επίσης στην Ιερά Σύνοψη αναφέρονται οι Ερμόλαος και Σαμψών
* Τρύφων, άγιος από τη Φρυγία της Μικράς Ασίας, η μνήμη του τιμάται την 1η Φεβρουαρίου

## Παραπομπές


## Εξωτερικοί σύνδεσμοι
https://naosagiasbarbaras.gr/17-οκτωβρίου-η-σύναξις-πάντων-των-αγίων-3/ Για περισσότερες πληροφορίες.

Κατηγορία:Χριστιανοί άγιοι
Κατηγορία:Τύποι και επωνυμίες αγίων
Αναργυροι
Άγιοι Ανάργυροι Αττικής

Οι **Άγιοι Ανάργυροι** είναι Δυτικό προάστιο της Αθήνας, αστική περιοχή και έδρα του Δήμου Αγίων Αναργύρων-Καματερού στο δυτικού τομέα Αθηνών στην Περιφέρεια Αττικής. Αποτελούσε έδρα δήμου από το 1963, δήμος έως το 2011 και σήμερα δημοτική ενότητα του δήμου Αγίων Αναργύρων-Καματερού 

## Χαρακτηριστικά
Η δημοτική ενότητα  εφάπτεται στην Εθνική Οδό Αθηνών – Λαμίας, διασχίζεται κατά μήκος από τις Λεωφόρους Φυλής και Δημοκρατίας και διχοτομείται από τις γραμμές του τρένου που εισέρχεται από το Σιδηροδρομικό Κέντρο Αχαρνών προς το σταθμό Λαρίσης. Για τον λόγο αυτό, η πρόσβαση στον Δήμο από το κέντρο της Αθήνας είναι εύκολη και πολύ γρήγορη. Συνορεύει με το Μητροπολιτικό Πάρκο «Αντώνης Τρίτσης». Στη συνοικία λειτουργούν δημοτικά σχολεία, νυχτερινό σχολείο, γυμνάσια, γενικά λύκεια (ΓΕΛ), επαγγελματικά λύκεια (ΕΠΑΛ) και ΙΕΚ. Παλαιότερα ο δήμος διασχιζόταν απο τη σιδηροδρομική γραμμή του ΟΣΕ η οποία πια έχει υπογειοποιηθεί. Στην θέση των παλιών  γραμμών ο ΟΣΕ κατασκεύασε και παρέδωσε στο δήμο έναν σύγχρονο ποδηλατόδρομο.

## Μεταφορές
Οι Άγιοι Ανάργυροι συνδέονται με την Αττική Οδό μέσω των κόμβων 6 και 7. Η περιοχή συνδέεται με τους σταθμούς του προαστιακού σιδηροδρόμου Άγιοι Ανάργυροι στη συνοικία Μυκονιάτικα και Πύργος Βασιλίσσης στη συνοικία Ανάκασα. Επίσης, η περιοχή εξυπηρετείται από τρεις κομβικές λεωφορειακές γραμμές. 

## Συνοικίες
* Άγιοι Ανάργυροι (Κέντρο) 
* Ανάκασα
* Τσούμπα
* Μυκονιάτικα
* Η Συνοικία Των Αγίων Ακινδύνων (πρώην  συνοικία «Κοκκινόπουλο») 
* Η Αγία Παρασκευή
* Ανάληψη-Μυροφόρες
* Συνοικία Του Πύργου
* Η Γειτονιά Των Σιδηροδρομικών (Συνοικισμός Σ.Ε.Κ)
Στη συνοικία **Τσούμπα** βρίσκεται το 4ο Δημοτικό Σχολείο "*Αδαμάντιος Κοραής*"

## Πληθυσμός

## Ιστορία
μικρογραφία|Η Ελιά του Πεισίστρατου
Στους Αγίους Αναργύρους σώζεται η Ελιά του Πεισίστρατου, δέντρο αποδεδειγμένα ηλικίας 25 αιώνων, που η παράδοση συνδέει με τον αρχαίο τύραννο της Αθήνας Πεισίστρατο. Έχει ανακηρυχθεί σε μνημείο φυσικής ιστορίας και ο Δήμος ζητά να αποτελέσει το κέντρο ενός προστατευόμενου χώρου πρασίνου, περιπάτου και αναψυχής, ενοποιημένου με την κοντινή έκταση του Πευκώνα.

## Αθλητισμός
Τα αθλητικά σωματεία των Αγίων Αναργύρων είναι :

## Παραπομπές

Ανδρέας Α. Μηλιώνης Η ΠΟΛΎ ΤΩΝ ΆΓΙΩΝ έκδοση Δήμος Αγίων Ανάργυρων
## Εξωτερικοί σύνδεσμοι
* Επίσημη ιστοσελίδα δήμου Αναργύρων - Καματερού

Αγιοι Αναργυροι
Κατηγορία:Πόλεις της Αττικής
Επαμεινώνδας Δεληγεώργης

Ο **Επαμεινώνδας Δεληγεώργης** (1829 – 14 Μαΐου 1879) ήταν Έλληνας πολιτικός που χρημάτισε έξι φορές Πρωθυπουργός της Ελλάδας.

## Βιογραφία
Γεννήθηκε στην Τρίπολη και σπούδασε νομικά στο Πανεπιστήμιο Αθηνών. Πατέρας του ήταν ο Δημήτριος Δεληγεώργης, αγωνιστής και φρούραρχος του Μεσολογγίου. Εκλέχτηκε το 1859 βουλευτής Μεσολογγίου αλλά δύο χρόνια αργότερα φυλακίστηκε από το καθεστώς του Όθωνα. Απελευθερώθηκε το 1862 και συνέχισε την πολιτική του σταδιοδρομία. Έγινε Υπουργός επί της Δημοσίας Εκπαιδεύσεως κατά την Προσωρινή Κυβέρνηση του 1862. Ήταν ιδρυτής και αρχηγός του κόμματος Εθνικό Κομιτάτο, με το οποίο εκλέχτηκε βουλευτής. 

Δεν ήταν υπέρμαχος της Μεγάλης Ιδέας και πίστευε πως μια καλύτερη λύση για το Ανατολικό Ζήτημα θα ήταν η βελτίωση της κατάστασης των Ελλήνων που ζούσαν στις υπό Οθωμανικό ζυγό περιοχές της Μακεδονίας, της Ηπείρου, της Θράκης και της Μικράς Ασίας, μέσω του εκδημοκρατισμού της Οθωμανικής Αυτοκρατορίας. Ο Δεληγεώργης ήταν το άτομο, το οποίο στις 10 Οκτωβρίου 1862, κήρυξε το τέλος της βασιλείας του Όθωνα και τη σύγκληση Εθνοσυνέλευσης. 

Το 1865 διετέλεσε πρωθυπουργός ενώ μέχρι τον θάνατό του διετέλεσε υπουργός παιδείας, οικονομικών στην οικουμενική κυβέρνηση Κανάρη και υπουργός εξωτερικών. Συνολικά ο Δεληγεώργης χρημάτισε έξι φορές πρωθυπουργός (Οκτώβριος 1865, Νοέμβριος 1865, 1870, 1872, 1876, 1877), ενώ διατηρεί μέχρι και σήμερα τον τίτλο του νεότερου Έλληνα πρωθυπουργού, καθώς ανέλαβε πρώτη φορά την εξουσία σε ηλικία 36 ετών. Πέθανε στην Αθήνα το 1879.

Αποκλήθηκε «ηγέτης της νεωτέρας γενιάς».

## Πηγές

* 
* 
* 

Κατηγορία:Πρωθυπουργοί της Ελλάδας
Δ
Κατηγορία:Έλληνες υπουργοί Δημόσιας Εκπαίδευσης
Κατηγορία:Έλληνες υπουργοί Εξωτερικών
Κατηγορία:Κρητική Επανάσταση (1866-1869)
Επαμεινωνδας
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Έλληνες ελευθεροτέκτονες
Πφόρτσχαϊμ

Το **Πφόρτσχαϊμ** (γερμανικά: *Pforzheim*) είναι πόλη περίπου 120.000 κατοίκων στο κρατίδιο της Βάδης-Βυρτεμβέργης, στα νοτιοδυτικά της Γερμανίας και στα όρια του Μαύρου Δάσους. Είναι παγκοσμίως διάσημο για την παραγωγή του σε κοσμήματα και ρολόγια. Μέχρι και το 1565 ήταν έδρα των Μαργκράβων της Βάδης. Λόγω αυτού, απέκτησε το παρατσούκλι "Goldstadt" ή Χρυσή Πόλη. Έχει έκταση 98 τ.χλμ. και βρίσκεται μεταξύ των πόλεων της Στουτγκάρδης και της Καρλσρούης στο σημείο ένωσης τριών ποταμών (Εντζ, Νάγκολντ και Βιρμ) και αποτελεί τα σύνορα μεταξύ Βάδης και Βυρτεμβέργης, ευρισκόμενο στα εδάφη της Βάδης. Το Πφόρτσχαϊμ βρίσκεται στη Διαδρομή Μνήμης Μπέρτα Μπεντς.

Ο Δήμος του Πφόρτσχαϊμ δεν ανήκει σε καμία περιφέρεια (*Kreis*), αν και φιλοξενεί τα κεντρικά γραφεία της περιφέρειας του Εντς, η οποία βρίσκεται περιμετρικά της πόλης.

Στη διάρκεια του Β΄ Παγκοσμίου Πολέμου το Πφόρτσχαϊμ βομβαρδίστηκε αρκετές φορές. Η μεγαλύτερη επίθεση, και μία από τις πλέον καταστροφικές αεροπορικές επιδρομές στη διάρκεια του Β΄ Παγκοσμίου Πολέμου, έλαβε χώρα από την βρετανική Βασιλική Πολεμική Αεροπορία το απόγευμα της 23ης Φεβρουαρίου 1945. Περίπου το 1/4 του πληθυσμού της πόλης, πάνω από 17.000 άτομα, σκοτώθηκε στη διάρκεια της αεροπορικής επιδρομής, και περίπου το 83% των κτιρίων της πόλης καταστράφηκαν. Η πόλη υπολογιζόταν από τις Συμμαχικές Δυνάμεις, ως μονάδα παραγωγής οπλισμού για τις ναζιστικές στρατιωτικές δυνάμεις και κέντρο για την μεταφορά στρατιωτικών μονάδων των Γερμανών. Η ιστορία αυτού του βομβαρδισμού περιγράφεται δραματικά σε ένα βιβλίο ιστορίας του 2011 του Τζιλ Μίλτον, με τον τίτλο .

Μετά το πέρας του πολέμου, τα συντρίμμια από την καταστροφή μεταφέρθηκαν σε έναν μεγάλο σωρό στο όρος Φόλμπεργκ και στην κοιλάδα Μπρέτζινγκερ Ταλ, στα προάστια της πόλης, που έχει ως αποτέλεσμα σήμερα το συγκεκριμένο βουνό να μοιάζει με ηφαίστειο λόγω απόχρωσης και η συγκεκριμένη κοιλάδα να έχει εξαφανιστεί. Παρόμοιες προσπάθειες έλαβαν χώρα και σε άλλες πόλεις που καταστράφηκαν κατά την διάρκεια του πολέμου, όπως η Στουτγκάρδη και το Μόναχο. Στα 20 χρόνια που ακολούθησαν το τέλος του πολέμου, το Πφόρτσχαϊμ σταδιακά ανοικοδομήθηκε, παίρνοντας έτσι μια σύγχρονη όψη με την κατασκευή πολλών κατοικιών στον αρχιτεκτονικό ρυθμό της δεκαετίας του 1950.

## Παραπομπές


## Εξωτερικοί σύνδεσμοι
* 
* 

Κατηγορία:Πόλεις της Βάδης-Βυρτεμβέργης
Σπυρίδων Μπενιζέλος

Ο **Σπυρίδων Μπενιζέλος** (1792-1874) ήταν πρόκριτος και πολιτικός.

## Βιογραφία
Γεννήθηκε στην Αθήνα και καταγόταν από μία εκ των δώδεκα αρχαιότερων αρχοντικών οικογενειών της Αθήνας, η οποία άκμασε κυρίως επί Τουρκοκρατίας. Υπήρξε ένας από τους πρώτους δημάρχους των Αθηνών και είναι θαμμένος στο Α΄ νεκροταφείο Αθηνών. 

Το πατρικό της οικογένειας βρίσκεται στην οδό Αδριανού στην Πλάκα, ιδιοκτησία της Αρχιεπισκοπής, και είναι το παλιότερο σπίτι της Αθήνας. Σήμερα δεν υπάρχουν απόγονοι της οικογένειας των Μπενιζέλων, οι οποίοι να φέρουν το συγκεκριμένο επώνυμο.

## Πολιτική σταδιοδρομία
Ως δήμαρχος Αθηνών ο Σπυρίδων Μπενιζέλος λίγα έργα πραγματοποίησε. Η καθαριότητα της πόλης χειροτέρεψε, οι δρόμοι δεν επισκευάστηκαν και τα οικονομικά του δήμου χειροτέρεψαν. Το υδραυλικό πρόβλημα έμεινε άλυτο. Έκτισε ένα νέο σχολείο στην συνοικία Ντέκα, κατασκεύασε 50 κρήνες, βελτίωσε την ελεεινή κατάσταση του Νεκροταφείου, δενδροφύτευσε μέρος της οδού Πατησίων και βελτίωσε τον φωτισμό της πόλης.

## Πηγές
*  

Κατηγορία:Δήμαρχοι Αθηναίων
Σπυριδων
Ντε Μπιλτ

Το **** είναι δήμος και ομώνυμη πόλη στην Ολλανδία, στην επαρχία της Ουτρέχτης. Η πόλη βρίσκεται μόλις 5 χιλιόμετρα ανατολικά της Ουτρέχτης επάνω στον αυτοκινητόδρομο για το Αμερσφόρτ.

## Δημοτικά διαμερίσματα

Ο δήμος του Ντε Μπιλτ συνίσταται από τα ακόλουθα χωριά και πόλεις: το Μπιλτχόβεν, το Ντε Μπιλτ, το Χρούνεκαν, το Χολάντσε Ράντινγκ, το Μάαρτενσνταϊκ και το Βέστμπρουκ.

## Η πόλη του Ντε Μπιλτ
Το Ντε Μπιλτ (πληθυσμός το 2001: 14.800) είναι η έδρα του Βασιλικού Ολλανδικού Μετεωρολογικού Ινστιτούτου, του ΚΝΜΙ. Στο δημοτικό διαμέρισμα του Μπιλτχόβεν εδρεύει το Βασιλικό Ινστιτούτο για τη Δημόσια Υγεία και το Περιβάλλον (Ολλανδικά: *RIVM*). Βρίσκεται στην άκρη του δημοφιλής άλσους *Utrechtse Heuvelrug* με το τουριστικά αξιοποιημένο ιστορικό χωριό Μάαρτενσνταϊκ (*Maartensdijk*).

## Παραπομπές


## Βιβλιογραφία
* Τα στατιστικά δεδομένα είναι από το SDU Staatscourant

## Εξωτερικοί σύνδεσμοι

*Επίσημη ιστοσελίδα

Κατηγορία:Πόλεις της Ολλανδίας
Κατηγορία:Ουτρέχτη (επαρχία)